गिरिराज सिंह की फिर फिसली जुबान- 'मोदी जी ने आतंकवाद का समर्थन किया है और सेना को गाली दी है', देखें VIDEO  
गिरिराज सिंह की फिर फिसली जुबान
पीएम मोदी के खिलाफ ही दे दिया बयान
विवादित बयानों के लिए 'मशहूर' हैं गिरिराज सिंह
अब सुनिये बिहार के गिरिराज दादा को इनके नये वक्तव्य के अनुसार प्रधान मंत्री नरेंद्र मोदी ने आतंकियों का समर्थन किया और सेना को गाली दी निश्चित रूप से वो हमेशा अपने विरोधियों के लिए यही बात सोचते हैं तो आज ज़ुबान फिसली और राहुल की जगह मोदी जी का नाम ले लिया । pic.twitter.com/ffrCOI9BrM

गिरिराज सिंह ने इसके बाद बात संभाली और कहा कि कांग्रेस के राज में पूरे देश में पहले विस्फोट होता था, जिसे मोदी जी ने सिर्फ कश्मीर को 2-3 जिलों में घुसेड़ दिया है. उन्होंने कहा कि अगली सरकार बनेगी तो पाकिस्तान को भी उसी तरह बिल में घुसेड़ दिया जाएगा. लेकिन कांग्रेस हर चुनाव से पहले एक राजदूत रखता है. उन्होंने कहा कि मणिशंकर अय्यर पहले राजदूत थे, जो वहां जाकर कहते थे कि मोदी हटाओ तभी कुछ होगा. अब नए राजदूत नवजोत सिंह सिद्धू हैं जो राहुल गांधी के इशारे पर पाकिस्तान के आतंकी प्रमुख और सेना प्रमुख बाजवा से गले मिलते हैं और अपने प्रधानमंत्री के बजाय पाकिस्तान के प्रधानमंत्री की तारीफ करते हैं.
इसके अलावा गिरिराज सिंह ने मतदान के दौरान बुर्के पर रोक लगाने की मांग की है. मुजफ्फरपुर में मीडिया से बात करते हुए गिरिराज सिंह ने कहा कि बुर्के की आड़ में बोगस वोटिंग होती है. उन्होंने कहा कि मतदान के दौरान बुर्के पहनने पर रोक लगनी चाहिए.  
बता दें कि यह पहली बार नहीं है जब गिरिराज सिंह ने कोई विवादित बयान दिया हो. बीजेपी के इस फायरब्रांड नेता का विवादों से पुराना नाता रहा है. हाल ही में इन्होंने एक चुनावी सभा के दौरान देश के मुसलमानों को चेतावनी दे दी थी. गिरिराज ने कहा था कि यदि मुस्लिम समाज को कब्र के लिए तीन हाथ जगह चाहिए तो उन लोगों को इस देश में वंदेमातरम गाना होगा और भारत माता की जय कहना होगा. गिरिराज सिंह के इस बयान पर संज्ञान लेते हुए चुनाव आयोग ने उन्हें नोटिस भी जारी किया था.